b"\n_START_ARTICLE_\nAlfonso Vera Quintero\n_START_SECTION_\nTraject\xc3\xb2ria\n_START_PARAGRAPH_\nEl 1993 s'incorpora al Reial Madrid, per\xc3\xb2 no passa de l'equip C abans de jugar per altres equips modestos, com el CD Manchego (94/95) i el CDC Carabanchel (95/97). L'estiu de 1997 fitxa pel Deportivo Alav\xc3\xa9s, amb qui debuta a la Segona Divisi\xc3\xb3. La temporada 97/98 juga 31 partits amb els bascos i aconsegueix l'ascens de categoria._NEWLINE_Debuta, doncs, en primera divisi\xc3\xb3, amb l'Alav\xc3\xa9s la temporada 98/99, tot i que nom\xc3\xa9s juga 16 partits. A l'any seg\xc3\xbcent s'incorpora al CA Osasuna, amb qui li succeeix quelcom semblant: titular en Segona Divisi\xc3\xb3, ascens a Primera i suplent a la m\xc3\xa0xima categoria, encara que amb els navarresos gaudiria de minuts._NEWLINE_No en tindra tant en la seua etapa al Sevilla FC (01/03) i al Ciudad de Murcia (03/04). La temporada 04/05 fitxa pel N\xc3\xa0stic de Tarragona, amb qui assoleix un tercer ascens el 2006. Per\xc3\xb2, mai s'acaba de trobar un lloc al planter catal\xc3\xa0, fins al punt que passa dos anys pr\xc3\xa0cticament en blanc._NEWLINE_Des del 2007 juga amb el V\xc3\xa9lez, un modest equip andal\xc3\xbas."